Bu’uura dirqamoota biyyoota Waadaa kana seenanii isa keewwata 9 keewwata xiqqaa 1 irratti caqasamaniitti, daa’imni tokko gara biyya Waadaa kana gale seenee, ykn keessaa ba’ee warra isatti akka makamu daa’imichi ykn haadhaafi abbaan isaa yammuu iyyannoo dhiyeessan, dhimmichi yaada qajeelaafi gara- laafinaan ilaalamee hatattamaan tarkaanfiin fudhatama. Kanarrattis dabalee, biyyoonni Waadaa kana seenan gaaffii akkasii dhiyeessuun iyyattootaafi maatiiwwan isaanii irratti rakkoo tokkollee kan hin-uumne ta’uu ni mirkaneessu.